एशियन कुश्ती ट्रायल के लिए अंडर-17 और 23 का शेड्यूल जारी; सोनीपत और पटियाला में होंगे
भारतीय कुश्ती संघ के अध्यक्ष बृजभूषण शरण सिंह की गिरफ्तारी को लेकर जंतर-मंतर पर देश के शीर्ष पहलवानों का धरना रविवार को 22वें दिन भी जारी है। इसी बीच तदर्थ समिति (एडहॉक कमेटी) ने अंडर-17 और 23 एशियन कुश्ती चैंपियनशिप के ट्रायल का शेड्यूल जारी कर दिया है।
भारतीय कुश्ती संघ के अध्यक्ष बृजभूषण शरण सिंह की गिरफ्तारी को लेकर जंतर-मंतर पर पहलवानों का धरना आज 22वें दिन भी जारी है। जंतर मंतर पर धरने पर बैठी महिला पहलवानों ने रविवार को केंद्रीय मंत्री स्मृति ईरानी समेत तमाम महिला सांसदों को चिट्‌ठी लिखी है। जिसमें उन्होंने देश की बेटियों के साथ सत्यग्रह में जुड़ने के लिए दिल्ली जंतर-मंतर पर धरने में शामिल होने की अपील की है। साथ ही महिला पहलवानों ने अपील की है कि 16 मई को उनके समर्थन में सभी जिला मुख्यालयों पर प्रशासन को न्याय के लिए ज्ञापन सौंपे।
इधर, एडहॉक कमेटी ने अंडर-17 और 23 एशियन कुश्ती चैंपियनशिप के ट्रायल का शेड्यूल जारी कर दिया है। किर्गिस्तान के बिश्केक में होने वाली प्रतियोगिता के लिए ट्रायल 17 से 20 मई तक होंगे। जिसमें प्रत्येक दिन दो से तीन भारवर्ग के ट्रायल लिए जाएंगे। ये ट्रायल सोनीपत और पटियाला में होंगे। सोनीपत में एडहॉक समिति के सदस्य भूपेंद्र सिंह बाजवा भी मौजूद रहेंगे।
ट्रायल में ये रहेंगे मौजूद
जिसमें सोनीपत में फ्री स्टाइल वर्ग व पटियाला में ग्रीको रोमन व महिला पहलवानों के ट्रायल होंगे। इसकी सभी तैयारी पूरी कर ली गई हैं। सोनीपत में ट्रायल प्रक्रिया की चयन समिति में तदर्थ समिति के सदस्य भूपेंद्र सिंह बाजवा, साई में कुश्ती दल के मुख्य प्रशिक्षक जगमिंदर सिंह व अर्जुन अवॉर्डी पहलवान रमेश कुमार गुलिया मौजूद रहेंगे।
वहीं पटियाला में महिला व ग्रीको रोमन वर्ग के पहलवानों के ट्रायल की चयन समिति में द्रोणाचार्य अवॉर्डी सुमा शिरूर, महा सिंह राव तथा अर्जुन अवॉर्डी अलका तोमर को शामिल किया गया है।
ये खबरें भी पढ़ें:- 
हरियाणा कांग्रेस के विधायक पहुंचे जंतर-मंतर: पूर्व CM हुड्‌डा बोले-पहलवानों के सब्र का इम्तिहान न लें सरकार; न्याय मिलने में देर है, अंधेर नहीं
भारतीय कुश्ती संघ के अध्यक्ष एवं भाजपा सांसद बृजभूषण शरण सिंह की गिरफ्तारी के लिए दिल्ली में जंतर-मंतर पर धरने पर बैठे पहलवानों को हर वर्ग का लगातार समर्थन मिल रहा है। इसी बीच शनिवार को पूर्व मुख्यमंत्री एवं नेता प्रतिपक्ष भूपेंद्र सिंह हुड्‌डा जंतर-मंतर पहुंचे (पढ़ें पूरी खबर)
कुश्ती संघ के सभी पदाधिकारियों पर प्रतिबंध:भारतीय ओलिंपिक एसोसिएशन ने अकाउंट्स-दस्तावेज मंगाए, 45 दिन में होंगे चुनाव 
भारतीय ओलिंपिक संघ (IOA) ने भारतीय कुश्ती संघ (WFI) के सभी पदाधिकारियों पर प्रतिबंध लगा दिया है। IOA के संयुक्त सचिव कल्याण चौबे ने कुश्ती संघ को आदेश जारी कर उसके सभी पदाधिकारियों के प्रशासनिक, आर्थिक कार्य पर रोक लगा दी है। IOA ने कुश्ती संघ से सभी दस्तावेज, अकाउंट्स और विदेशी टूर्नामेंटों के लिए भेजी जाने वाली एंट्री का लॉगिन, वेबसाइट संचालन तत्काल उसे सौंपने को कहा है (पूरी खबर पढ़ें)